బెంగుళూరు మెట్రోపాలిటన్ ట్రాన్స్ పోర్ట్ కార్పోరేషన్
భారతదేశంలోని, బెంగళూరు (ఇంతకుముందు బెంగళూర్ గా పిలువబడేది) లో ప్రజా రవాణా బస్ సేవలను నిర్వహించే సంస్థ బెంగళూరు మెట్రోపాలిటన్ ట్రాన్స్ పోర్ట్ కార్పోరేషన్ (BMTC). ఇది భారతదేశంలో లాభాలను ఆర్జించే రవాణా విభాగం. 2009 జూన్ 1న, వారి మొదటి వార్షికోత్సవం సందర్భంగా, కర్ణాటక ప్రభుత్వం మరియు బెంగళూరు మెట్రోపాలిటన్ ట్రాన్స్ పోర్ట్ కార్పోరేషన్ పేదల కొరకు అతల్ సారిగెగా పిలువబడే బస్ సేవలను ప్రారంభించారు. సమాజంలో ఆర్థికంగా వెనుకబడిన వర్గాల వారిని సమీపంలోని పెద్ద బస్ స్టేషన్ల వద్దకు తక్కువ-ఖర్చుతో చేర్చడం ఈసేవ యొక్క ఉద్దేశం.
1997లో, BMTC, కర్ణాటక స్టేట్ రోడ్ ట్రాన్స్ పోర్ట్ కార్పోరేషన్ నుండి వేగంగా విస్తరిస్తున్న బెంగళూరు యొక్క రవాణా అవసరాలను తీర్చే ఉద్దేశంతో విడిపోయింది. బెంగళూరు ట్రాన్స్ పోర్ట్ సర్వీసు, బెంగళూరు మెట్రోపాలిటన్ ట్రాన్స్ పోర్ట్ కార్పోరేషన్ గా మారింది మరియు రంగుల కూర్పు ఎరుపు నుండి నీలం మరియు తెలుపు కలయికలకు మారింది.
BMTC, KSRTC యొక్క విభాగంగా కొనసాగుతోంది, BMTCచే ఆర్జించబడిన లాభాలు KSRTC యొక్క విభాగాలైన NWKRTC మరియు NEKRTC ల నష్టాలు పూరించడానికి ఉపయోగ పడుతున్నాయి.
1. నీలం మరియు తెలుపు: చాలాకాలం నుండి వాడుకలో ఉన్న ఈ బస్సులు సాధారణంగా టాటా లేదా లేలాండ్ యొక్క తయారీకి చెందినవి. 2001 వ సంవత్సరం తరువాత ప్రవేశపెట్టిన ఈ రంగు బస్సులు ప్రామాణిక పరికరమైన వాతిల తలుపులను కలిగి ఉన్నాయి.
2. తెలుపు మరియు నీలం: పరిసర వాహిని పేరుతో 2002 మరియు 2008 మధ్య కాలంలో ప్రవేశపెట్టబడిన ఈ బస్సులు వాతిల తలుపులను కలిగి ఉన్నాయి. విక్రేతలలో ఐషెర్ మోటర్స్, టాటా మరియు లేలాండ్ ఉన్నాయి.
3. నీలి బస్సులు: JNNURM పధకంలో ప్రవేశపెట్టిన తక్కువ ఎత్తు మరియు LED బోర్డులను కలిగిన సాధారణ నూతన బస్సులు.
4. సువర్ణ: గులాబీ రంగు అంచు గల వెండి రంగు బస్సులు. సాధారణ బస్సులతో పోల్చినపుడు ఈ బస్సులలో ప్రయాణపు వెల మొదటి మూడు మజిలీలకు ఒక రూపాయి ఎక్కువగా ఉంటుంది, ఆ తరువాత వెల సమానంగా ఉంటుంది. ఇవి మార్గాన్ని సూచించే LED బోర్డులను కలిగి ఉంటాయి మరియు వాటి ముందు తరం బస్సులతో పోల్చినపుడు ఎక్కువ స్థిరమైన ఆవలంబన కలిగి ఉంటాయి.
5. పుష్పక్: 90'ల చివరిలో కొంత ఉన్నతస్థాయి సేవగా ప్రవేశ పెట్టబడ్డాయి, ఒకే తలుపు గల ఈ బస్సులు కండక్టర్స్ తో లేదా లేకుండా కూడా నడుస్తుంది. డ్రైవర్, కండక్టర్ గా కూడా పనిచేయవచ్చు. (జనప్రియ వాహిని). ఈ కాఫీ రంగు బస్సులలో వెల సువర్ణ బస్సులతో వెలతో సమానంగా ఉంటుంది.
6. వజ్ర: హై-టెక్, తక్కువ-ఎత్తు, ఎయిర్-కండిషన్డ్ బస్సులు వోల్వోకి చెందినవి. ప్రారంభంలో IT మార్గంలో సేవలకు ఉద్దేశించబడినాయి, కానీ ఇప్పుడు క్రమంగా అన్ని నివాస ప్రాంతాల మార్గాలలో కూడా నడుపబడుతున్నాయి. సాధారణ బస్సులతో పోల్చినపుడు వీటిలో వెల సుమారు 1.5 నుండి 3 వంతులు ఎక్కువ.
7. వాయు వజ్ర:ఈ వోల్వో బస్సులు 12 మార్గాల నుండి విమానాశ్రయానికి నడుపబడుతున్నాయి. వాటి రూట్ డిస్ప్లే బోర్డ్ లపై ఉన్న "BIAS" ముద్ర ద్వారా వీటిని గుర్తించవచ్చు.
8. అతల్ సారిగె: ఈ తక్కువ వెల బస్సులు కిటికీల ప్రక్క ఒక సీట్ వరుస కలిగి LED సూచికలను కలిగి ఉంటాయి. ఇవి బయట వైపు మువ్వన్నెలతో ప్రత్యేకంగా ఉంటాయి.
[9] మార్కోపోలో:టాటాకి చెందిన ఈ AC బస్సులు ప్రయోగాత్మకంగా ప్రవేశపెట్టబడ్డాయి. ప్రస్తుతం వోల్వో బస్సులు తిరగని కొన్ని మార్గాలలో ప్రవేశ పెట్టబడినాయి.
10. బిగ్ 10: ముఖ్య పరిసర ప్రాంతాలను కలుపుతుంది మరియు రవాణా కేంద్ర స్థానాలకు వెళ్ళే అవసరం లేకుండా చేస్తుంది, ముదురు ఆకుపచ్చ రంగులో Big10 గుర్తును కలిగి ఉంటాయి.
11.బిగ్ సర్కిల్: బెంగళూరు యొక్క ఔటర్ రింగ్ రోడ్ (ORR) లో తిరుగుతాయి. అన్ని వైపులా "బిగ్ సర్కిల్" అని వ్రాయబడి విభిన్నంగా ఉంటాయి.
ప్రారంభ మజిలీలకు సంబంధించి BMTC ధరలు దేశం మొత్తం లోనే అత్యధికమని భావించబడతాయి. అయితే తరువాత మజిలీలలో అవి అంత ఖరీదేమీ కాదు. ఇవి మొదటి మజిలీలలో కి.మీ.కి రూ.2/-నుండి దూరం పెరిగిన కొద్దీ కి.మీ.కి రూ. 0.5/- వరకు ఉంటాయి.
BMTC యొక్క ప్రత్యేక ఆకర్షణ రూ.32/-తో దినవారీ పాస్ కల్పించడం. దీనితో ఎయిర్ కండిషన్డ్ బస్సులలో తప్ప మిగలిన అన్ని బస్సులలో ప్రయాణించవచ్చు. ఇది కొనుగోలు చేసిన రోజు అర్ధరాత్రి వరకు చెల్లుతుంది మరియు అందరు కండక్టర్ల వద్ద లభ్యమవుతుంది.
గుర్తింపు కార్డులు చూపిన పెద్ద వయసు వారికి (ఓటర్ కార్డ్, డ్రైవింగ్ లైసెన్స్ మొదలైనవి), BMTC అన్ని రకాల బస్సులలో 25% రాయితీని కల్పిస్తోంది. ఇది సెప్టెంబరు, 2008 నుండి అమలులోకి వచ్చింది.
12 సంవత్సరాల లోపు వయసు కల వారికి 50% రాయితీ ఇవ్వబడుతుంది.
1. కెంపెగౌడ బస్సు స్టేషను: ఇది నగర రైల్వే స్టేషనుకు ఎదురుగా ఉంది. ఇక్కడి నుండి నగరం మొత్తానికీ బస్సు సేవలు లభ్యమవుతాయి. BMTC కి ఇక్కడ ఒక స్థావరం ఉంది (డిపో 7).
2. K. R. మార్కెట్: మరొక ముఖ్యమైన ఈ బస్సుస్టేషను అనేక ప్రైవేటు బస్సుల స్థావరంగా ఉంది. బెంగళూరు యొక్క అన్ని ప్రాంతాలకే కాక అనేకల్ మరియు హోసూర్ లకు కూడా బస్సులు లభ్యమవుతున్నాయి.
3. శివాజీనగర్: బెంగళూరు యొక్క ఒక వాణిజ్య ప్రాంతంలో బెంగళూరు కంటోన్మెంట్ రైల్వే స్టేషను నుండి 2 కిమీ ల దూరంలో ఉంది.
4. శాంతినగర్: KSRTC మరియు BMTCల కేంద్ర కార్యాలయానికి దగ్గరలో ఉంది. తమిళ నాడు వెళ్ళే- SETC తమిళనాడు మరియు KSRTCల డీలక్స్ బస్సులు ఇక్కడి నుండి బయలుదేరతాయి. BMTC డిపో 2 మరియు డిపో 3 ఇక్కడే ఉన్నాయి. ఇది దక్షిణ మరియు ఆగ్నేయ బెంగళూరు మరియు మెజస్టిక్ మరియు శివాజీనగర్ లతో చక్కగా అనుసంధానించబడి ఉంది.
5. MCTC: ఇది మైసూరు రోడ్ లో ఉంది. మార్కెట్ మరియు మెజస్టిక్ లతో పాటు మైసూరు రోడ్, విజయనగర్ మరియు చామ్రాజ్ పేట్ లతో చక్కగా అనుసంధానించబడి ఉంది. మైసూరు వెళ్ళే బస్సులు మరియు తమిళనాడు మరియు కేరళ వెళ్ళే సాధారణ /ఎక్స్ప్రెస్ బస్సులు ఇక్కడినుండే బయలుదేరతాయి.
6. బనశంకరి బస్సు స్టేషను: ఇది ఇన్నర్ రింగ్ రోడ్ లో ఉన్న మరొక ముఖ్యమైన బస్సు స్టేషను. ఇది ఇన్నర్ మరియు ఔటర్ రింగ్ రోడ్ లపై ఉన్న అన్ని ప్రాంతాలతోను బాగా అనుసంధానించబడి ఉంది. ఇది కనకపుర మార్గంలోని ముఖ్యమైన కూడలి మరియు మార్కెట్ కు కూడా బాగా అనుసంధానించబడి ఉంది. 201,205,500,600 బనశంకరి నుండి బయలుదేరే/వెళ్ళే ముఖ్యమైన మార్గాలు. మార్కెట్ నుండి, 211 మరియు 217B మధ్య గల అన్ని బస్సులు బనశంకరి గుండా వెళతాయి. ఒక TTMC నిర్మాణంలో ఉన్నందువలన బనశంకరి డిపో మూసివేయబడింది.
BMTC బెంగళూరులో ఆరు బస్సు స్టేషన్లను కలిగిఉంది. వీటితో పాటు, అనేక చిన్న టెర్మినస్ లు ఉన్నాయి. ఇది బెంగళూరు అంతా విస్తరించిన 34 డిపోలను కలిగిఉంది (డిపో 1 శాంతినగర్ కొరకు మూయబడింది; 2 ఇతర డిపోలు కూడా TTMC నిర్మాణం కొరకు మూయబడ్డాయి) వీటిలో 31 పనిచేస్తున్నాయి. BMTC నగర శివార్లలో మరొక 6 డిపోలను నిర్మించాలనే ఉద్దేశం కలిగి ఉంది.
BMTC దాని మొదటి దశలో 10 ప్రాంతాలలో ఆధునిక బస్సు స్టేషన్లను నిర్మిస్తోంది. ఇవి వాహనాలను నిలుపుకునే సదుపాయాన్ని కలిగి ఉంటాయి ఇంకా విమానాశ్రయానికి వెళ్ళే ప్రయాణీకులకు సమయాలను సూచిస్తూ ఒక ప్రత్యేక వేచియుండే గది ఉంటుంది. డిసెంబరు 2009 నాటికి జయనగర్ 4 వ బ్లాక్ వద్ద గల స్టేషన్ ప్రారంభమైంది.
బెంగుళూరు AC బస్సులు